 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 27. jūnijā Nr. 393**

(protokols Nr. 11, 35. p.)

**Par Madonas novada pašvaldības izstāšanos no biedrības “Vidzemes tūrisma asociācija”**

Madonas novada pašvaldība (turpmāk – pašvaldība) ir biedrs biedrībā “Vidzemes tūrisma asociācija” (reģ. Nr. 40008031761, juridiskā adrese: Pils laukums 1, Cēsis, Cēsu nov., LV-4101) (turpmāk – Biedrība). Biedrības mērķi saskaņā ar statūtiem ir: veicināt tūrisma attīstībai labvēlīgu vidi un sekmēt ilgtspējīgas tūrisma nozares attīstību Vidzemē; identificēt, attīstīt un veidot tūrisma produktus un tūrisma infrastruktūru; veicināt tūrisma izglītības, papildizglītības un pētniecības attīstību Vidzemē; veikt Vidzemes tūrisma mārketinga aktivitātes vietējā un starptautiskā tirgū; pārstāvēt biedru intereses valsts, pašvaldību iestādēs un nevalstiskajās organizācijās, kā arī ārvalstu institūcijās; sekmēt ar tūrismu saistītās uzņēmējdarbības aktivizēšanos Vidzemē; sekmēt ar tūrismu saistīto uzņēmumu sadarbību; sekmēt jaunu darba vietu rašanos; panākt investīciju piesaistīšanu tūrisma nozares attīstībai Vidzemē; izglītot ar tūrismu saistīto uzņēmumu un organizāciju vadītājus un darbiniekus; sadarboties ar valsts un pašvaldību institūcijām, tūrisma firmām u.c. organizācijām; piedalīties tūrisma nozares standartu, klasifikācijas un sertifikācijas ieviešanas un izstrādāšanas procesos; sekmēt tūrisma informācijas apmaiņu, apkopošanu, izplatīšanu un vienotas tūrisma informācijas datu bāzes veidošanu.

Pašvaldība saņēma Biedrības 04.06.2024. vēstuli, kurā Biedrība cita starpā norāda sekojošo:

lai nodrošinātu turpmāku efektīvu un veiksmīgu sadarbību ar pašvaldībām, valsts institūcijām, izglītības iestādēm, kuras ir Biedrības biedri, ierosinām, precizēt savstarpējās sadarbības formu, nosakot, ka pašvaldības, valsts institūcijas turpmāk Biedrībā neatrodas biedra statusā, bet tā vietā kļūst par sadarbības partneri, noslēdzot jaunu sadarbības līgumu, kurā tiek atrunātas pašvaldību, valsts institūciju tiesības un pienākumi, iesaistoties turpmākā Biedrības darbībā.

Atbilstoši Publisko iepirkumu likuma 1. panta 19. apakšpunkta regulējumam par piegādātāju izvēles kārtību, gadījumos, ja starp biedrības biedriem ir pašvaldības vai valsts institūcijas, biedrībām tiek piemērota līdzvērtīga iepirkumu veikšanas kārtība kā pašvaldībām vai valsts institūcijām, kas būtiski ietekmē biedrības administratīvo un finansiālo kapacitāti.

Pašvaldību likuma 79. panta pirmā daļa nosaka, ka pašvaldību kopīgu interešu īstenošanai pašvaldības var dibināt kopīgas biedrības un nodibinājumus, ievērojot šajā likumā un [Biedrību un nodibinājumu likumā](https://likumi.lv/ta/id/81050-biedribu-un-nodibinajumu-likums) noteikto.

Pašvaldību likuma 10. panta pirmās daļas 9. punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir likumā noteiktajā kārtībā lemt par dalību biedrībās.

Biedrību un nodibinājumu likuma 29.panta ceturtā daļa nosaka, ka biedra dalība izbeidzas līdz ar izstāšanos no biedrības.

Biedrību un nodibinājumu likuma 30.pants nosaka, ka biedrs var jebkurā laikā izstāties no biedrības, iesniedzot rakstveida paziņojumu biedrības valdei, ja statūtos nav noteikts, ka šāds paziņojums iesniedzams citai pārvaldes institūcijai.

Biedrības statūtu 4.4. apakšpunkts nosaka, ka biedrs var jebkurā laikā izstāties no biedrības, rakstveidā paziņojot par to valdei.

Pamatojoties uz Pašvaldību likuma 10. panta pirmās daļas 9. punktu, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Madonas novada pašvaldībai izstāties no biedrības “Vidzemes Tūrisma asociācija” (reģistrācijas Nr. 40008031761).
2. Uzdot Lietvedības nodaļai lēmumu nosūtīt biedrībai “Vidzemes tūrisma asociācija”.

Domes priekšsēdētājs A. Lungevičs

*Pujats 64807321*